Herbert Mies

Herbert Mies (roź. 23. februara 1929 w Mannheimje, wum. 14. januara 2017) jo był nimski politikaŕ. Wón jo był mjazy 1973 a 1990 pśedsedaŕ strony DKP (Nimska komunistiska strona).

 Žywjenje 
Herbert Mies jo studěrował na Parteihochschule Karl Marx (w lětach 1947-1949), pón socialnu a zastojańsku wědomnosć (1956-1959). Wót 1961 až do 1963 wón jo absolwěrował wukubłanje ako pismostajaŕ.

Wót 1949 až do 1953 wón jo był cłonk centralnego běrowa a až do 1956 pśedsedaŕ ilegalnego zwězka młoźiny FDJ ( Freie Deutsche Jugend) w  Pódwjacornej Nimskej. Wót 1954 wón jo był cłonk centralnego komiteja a wót 1963 kandidat a sekretaŕ politběrowa wót KPD. 1954 Klaus Rainer Röhl jo załožył z jogo pomocu casopis Studentenkurier (wót 1957 konkret). Mies jo był 1969 zastupujucy pśedsedaŕ a wót 1973 až do 1990 pśedsedaŕ wót DKP. 1987 wón jo dostał internacionalne Lenin-myto. Až do 1997 wón jo był  pśedsedaŕ Mannheimer Gesprächskreises Geschichte und Politik a cesnoamtski pśedsedaŕ wót Arbeiterwohlfahrt Mannheim-Schönau.

Wót 1954 Herbert Mies jo ženjony z Gerdu Mies (roźona Eichler).

 Pisma 
 Herbert Mies: Mit einem Ziel vor Augen. Vom Jung- zum Altkommunisten. Erinnerungen. edition ost, Berlin, ISBN 978-3-89793-179-4
 Kurt Bachmann, Kurt Schacht, H. Mies: Kommunisten und Sozialdemokraten in der Bundesrepublik; 1971
 Weg und Ziel der DKP; 1979
 Wende nach rechts; 1983
 Fremdbestimmt? Abhängigkeit und Unabhängigkeit der DKP; 1995; ISBN 3-931208-00-1
 … im französischen Widerstand; 1997

 Wótkaze 

 Interview z H. Mies, DKP Barliń

Kategorija:Nimski politikaŕ‎
Kategorija:Roź. 1929
Kategorija:Wum. 2017